stanford-oval/wikipedia huggingface dataset:
อิวาโอะ ฮากามาดะ
การตรวจสอบ DNA และ การปล่อยตัว

ในปี 2551 ได้มีการตรวจสอบ DNA จากคราบเลือดบนเสื้อที่ตำรวจอ้างว่าเป็นชุดที่ฮากามาดะใช้ในการฆาตกรรม ซึ่งผลไม่ตรงกับเลือดของฮากามาดะ ซึ่งทำให้ทนายความของเขาต้องยื่นคำร้องขอการพิจารณาคดีใหม่เป็นครั้งที่สอง  และมีการตรวจสอบเมื่อปี 2554 ผลก็ไม่ตรงกับเลือดของฮากามาดะ   เมื่อวันที่ 14 มีนาคม พ.ศ. 2555 มีการเก็บตัวอย่างเลือดจากฮากามาดะเพื่อทดสอบดีเอ็นเอเปรียบเทียบกับตัวอย่างเลือดบนไหล่เสื้อยืดที่พบในเสื้อผ้าของฆาตกร  รอยเลือดดังกล่าวสันนิษฐานว่ามาจากฆาตกรและเป็นไปได้น้อยมากว่าจะเป็นรอยเลือดจากเหยื่อ  ผลการทดสอบยืนยันว่ารอยเลือดต้องสงสัยดังกล่าวไม่ตรงกับ DNA ของฮากามาดะ  แต่ฝ่ายอัยการโต้แย้งความถูกต้องและความน่าเชื้อถึอของของการทดสอบดีเอ็นเอ
เมื่อวันที่ 27 มีนาคม 2557 ฮากามาดะได้รับการปล่อยตัวจากเรือนจำและได้รับอนุญาตให้พิจารณาคดีใหม่โดยศาลเขตชิซูโอกะ  แถลงการณ์ของศาลระบุว่ามีเหตุผลให้เชื่อว่าหลักฐานต่างๆที่ถูกใช้ในการดำเนินคดีครั้งแรกนั้นอาจจะเป็นการสร้างหลักฐานเท็จขึ้นมา และการควบคุมตัวชายวัย 78 ปีรายนี้ไว้ในคุกขณะรอการพิจารณาคดีใหม่นั้น "ไม่ยุติธรรมอย่างยิ่ง"
แอมเนสตี้ อินเตอร์เนชั่นแนล กล่าวว่า "เวลาของฮากามาดะสำหรับการได้รับพิจารณาคดีที่เขายืนยันว่าบริสุทธิ์อย่างยุติธรรมได้ใกล้หมดแล้ว  ถ้าจะหาคดีไหนที่เหมาะที่สุดสำหรับการพิจารณาใหม่แล้วละก็ มันก็คงต้องเป็นคดีนี้"  อัยการได้ปฏิเสธคำอุทธรณ์ของอัยการในการปล่อยตัวฮากามาดะ  ฮากามาดะเป็นนักโทษประหารชีวิตชาวญี่ปุ่นคนที่ 6 ที่ได้รับอนุญาตให้พิจารณาคดีใหม่ โดย 4 ใน 5 คนก่อนหน้านี้ได้ถูกตัดสินใหม่ให้พ้นผิด
จากคำบอกเล่าของสมาชิกในครอบครัว สุขภาพจิตของฮากามาดะเสื่อมลงอย่างมากเนื่องจากต้องถูกคุมขังเดี่ยวเป็นเวลานานหลายปี  ตามคำบอกเล่าของนักเคลื่อนไหวต่อต้านโทษประหารชีวิตที่ไปเยี่ยมเขาในปี 2546 ฮากามาดะอ้างว่าเขาได้กลายเป็น "เทพเจ้าผู้ทรงอำนาจทุกประการ" ที่ "ดูดซับ" อิวาโอะ ฮากามาดะ เข้ายึดครองเรือนจำ และยกเลิกโทษประหารชีวิตในญี่ปุ่น  รายงานเกี่ยวกับ โทษประหารชีวิตในญี่ปุ่น เมื่อปี 2552 โดยแอมเนสตี้ อินเตอร์เนชั่นแนล ระบุว่าจิตแพทย์ได้วินิจฉัยว่าฮากามาดะเป็น " โรคจิต ที่เกิดจากสถาบัน" (มักจะเกิดจากการอยุ่โรงพยาบาล หรือ คุกเป็นเวลานาน)   หลายปีก่อนที่จะได้รับการปล่อยตัว เขาถูกปฏิเสธคำขอเยี่ยมเยียนส่วนใหญ่ รวมถึงจากครอบครัวด้วย ฮากามาดะถูกส่งตัวเข้าโรงพยาบาลโตเกียวในวันรุ่งขึ้นหลังจากได้รับการปล่อยตัว เพื่อรับการรักษาโรค เบาหวาน
ในเดือนมิถุนายน พ.ศ. 2561 ศาลชั้นสูงโตเกียวได้พลิกคำตัดสินที่ให้ปล่อยตัวฮากามาดะ เขาได้รับอนุญาตให้คงอิสรภาพไว้ได้เนื่องจากอายุของเขาจนกว่าคดีจะเข้าสู่การพิจารณาของศาลฎีกา ในเดือนสิงหาคมปีนั้น อัยการได้เรียกร้องให้ศาลฎีกาปฏิเสธคำอุทธรณ์ของฮากามาดะเพื่อ "หยุดสถานการณ์ที่การรอลงโทษโดยไม่จำเป็น"
เมื่อวันที่ 13 มีนาคม 2566 มีคำสั่งให้พิจารณาคดีใหม่สำหรับฮากามาดะตามคำตัดสินของ ศาลสูงโตเกียว
เมื่อวันที่ 26 กันยายน 2567 ฮากามาดะได้รับ การตัดสินพ้นผิด จาก ศาลเขตชิซูโอกะ [ja], 56 ปีหลังจากการถูกจับกุม
อำเภอเทพสถิต

| อำเภอเทพสถิต |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thep Sathit
สะพานรถไฟสายตะวันออกเฉียงเหนือตัดข้ามถนนสุรนารายณ์
คำขวัญ: ชมทุ่งดอกกระเจียว เที่ยวป่าหินงาม ลือนามเทพสถิต
แผนที่จังหวัดชัยภูมิ เน้นอำเภอเทพสถิต
พิกัด: 15°23′30″N 101°27′0″E﻿ / ﻿15.39167°N 101.45000°E﻿ / 15.39167; 101.45000
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 875.6 ตร.กม. (338.1 ตร.ไมล์)
ประชากร (2564)
 • ทั้งหมด: 69,401 คน
 • ความหนาแน่น: 79.26 คน/ตร.กม. (205.3 คน/ตร.ไมล์)
รหัสไปรษณีย์ : 36230
รหัสภูมิศาสตร์: 3609
ที่ตั้งที่ว่าการ: ที่ว่าการอำเภอเทพสถิต หมู่ที่ 1  ถนนสุรนารายณ์ ตำบลวะตะแบก อำเภอเทพสถิต จังหวัดชัยภูมิ 36230
 ส่วนหนึ่งของสารานุกรมประเทศไทย
เทพสถิต เป็นอำเภอหนึ่งของจังหวัดชัยภูมิ โดยตั้งอยู่ทางทิศตะวันตกเฉียงใต้ของจังหวัด และเป็นที่ตั้งของอุทยานแห่งชาติป่าหินงาม  เป็นที่รู้จักดีในหมู่นักท่องเที่ยวว่าเป็นทุ่งดอกปทุมมา หรือ "ทุ่งดอกกระเจียว" ที่ใหญ่และสวยงามมากแห่งหนึ่ง และอำเภอเทพสถิตนับเป็น 1 ใน 4 อำเภอของจังหวัดชัยภูมิที่มีทางรถไฟผ่าน
หินช้างเอราวัณ
ที่ตั้งและอาณาเขต

อำเภอเทพสถิตมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอภักดีชุมพลและอำเภอหนองบัวระเหว
ทิศตะวันออก ติดต่อกับอำเภอหนองบัวระเหว อำเภอซับใหญ่ และอำเภอบำเหน็จณรงค์
ทิศใต้ ติดต่อกับอำเภอเทพารักษ์ (จังหวัดนครราชสีมา)
ทิศตะวันตก ติดต่อกับอำเภอลำสนธิ (จังหวัดลพบุรี) และอำเภอวิเชียรบุรี (จังหวัดเพชรบูรณ์)
การแบ่งเขตการปกครอง > การปกครองส่วนภูมิภาค

อำเภอเทพสถิตแบ่งพื้นที่การปกครองออกเป็น 5 ตำบล 92 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | วะตะแบก |  |  |  | (Wa Tabaek) |  |  |  | 22 หมู่บ้าน |  |
| 2. | ห้วยยายจิ๋ว |  |  |  | (Huai Yai Chio) |  |  |  | 22 หมู่บ้าน |  |
| 3. | นายางกลัก |  |  |  | (Na Yang Klak) |  |  |  | 17 หมู่บ้าน |  |
| 4. | บ้านไร่ |  |  |  | (Ban Rai) |  |  |  | 16 หมู่บ้าน |  |
| 5. | โป่งนก |  |  |  | (Pong Nok) |  |  |  | 15 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเทพสถิตประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลเทพสถิต ครอบคลุมพื้นที่บางส่วนของตำบลวะตะแบก
องค์การบริหารส่วนตำบลวะตะแบก ครอบคลุมพื้นที่ตำบลวะตะแบก (นอกเขตเทศบาลตำบลเทพสถิต)
องค์การบริหารส่วนตำบลห้วยยายจิ๋ว ครอบคลุมพื้นที่ตำบลห้วยยายจิ๋วทั้งตำบล
องค์การบริหารส่วนตำบลนายางกลัก ครอบคลุมพื้นที่ตำบลนายางกลักทั้งตำบล
องค์การบริหารส่วนตำบลบ้านไร่ ครอบคลุมพื้นที่ตำบลบ้านไร่ทั้งตำบล
องค์การบริหารส่วนตำบลโป่งนก ครอบคลุมพื้นที่ตำบลโป่งนกทั้งตำบล
การศึกษา

โรงเรียนระดับมัธยมศึกษา 4 แห่ง
โรงเรียนเทพสถิตวิทยา สังกัดสำนักงานเขตพื้นที่การศึกษามัธยมศึกษาชัยภูมิ
โรงเรียนนายางกลักพิทยาคม สังกัดสำนักงานเขตพื้นที่การศึกษามัธยมศึกษาชัยภูมิ
โรงเรียนโป่งนกประชาสามัคคี สังกัดองค์การบริหารส่วนจังหวัดชัยภูมิ
โรงเรียนตรีประชาพัฒนาศึกษา สังกัดองค์การบริหารส่วนจังหวัดชัยภูมิ
สถานที่ท่องเที่ยว

อุทยานแห่งชาติป่าหินงาม ตั้งอยู่ในท้องที่ของตำบลโป่งนก ตำบลนายางกลัก ตำบลบ้านไร่ ตำบลวะตะแบก อำเภอเทพสถิต และบางส่วนของตำบลซับใหญ่ อำเภอซับใหญ่ จังหวัดชัยภูมิ เป็นอุทยานแห่งชาติลำดับที่ 105 ของประเทศไทย เนื้อที่ประมาณ 62,437.50 ไร่ หรือ 99.9 ตารางกิโลเมตร ได้รับการจัดตั้งเป็นอุทยานแห่งชาติเมื่อวันที่ 6 มิถุนายน พ.ศ. 2550 อุทยานแห่งชาติป่าหินงาม เป็นที่รู้จักดีในหมู่นักท่องเที่ยวว่าเป็นทุ่งดอกปทุมมา (Curcuma alismatifolia) ที่ใหญ่และสวยงามมากแห่งหนึ่ง นอกจากนี้ ยังมีลานหินงาม ซึ่งมีหินรูปร่างแปลกตามากมาย เกิดจากการกัดเซาะของหินทรายเป็นเวลานับพันปี และยังมีสถานที่ท่องเที่ยวที่สำคัญภายในอุทยาน คือ เขาพนมโดม น้ำตกเทพประทาน น้ำตกเทพนา น้ำตกเทพทองคำ จุดชมทิวทัศน์สุดแผ่นดิน ผาก่อ-รัก ลานหินหน่อ
หมู่บ้านดิน ตั้งอยู่ในท้องที่ตำบลบ้านไร่ เป็นแนวคิดที่ชาวบ้านรวมตัวกันขอเงินทุนจากภาครัฐเพื่อสร้างขึ้นมา บ้านดินของที่นี่จะตั้งเรียงรายกันบนไร่เล็ก ๆ ของชาวบ้าน อากาศโปร่งโล่งสบาย บรรยากาศดี ในช่วงปี พ.ศ. 2555 ที่ผ่านมา ทางทีมงานบ้านดินไทยได้ รับการประสานงานจากหมู่บ้าน (บ้านใหม่ไทยเจริญ) ซึ่งตั้งอยู่บนเขาในอำเภอแก้งคร้อ จังหวัดชัยภูมิ ว่าต้องการสร้างบ้านดินเพื่อใช้เป็นศูนย์ประสานงานของชุมชน เนื่องจากกรรมการหมู่บ้านเป็นชุดใหม่ และยังไม่มีที่ทำการหมู่บ้าน
เทพสถิต วินด์ฟาร์ม เป็นโรงไฟฟ้าพลังงานลมที่ใหญ่ที่สุดในอาเซียน โรงไฟฟ้ากังหันลมขนาดกำลังการผลิต 90 เมกะวัตต์ ตั้งอยู่ที่ตำบลบ้านไร่ อำเภอเทพสถิต จังหวัดชัยภูมิ ซึ่งจากการสำรวจของโปร เวนทุมพบว่า พื้นที่ดังกล่าวมีความเร็วลมเฉลี่ยที่ 6.5 ไมล์ต่อวินาที ซึ่งเป็นความเร็วลมที่มีศักยภาพในการผลิตไฟฟ้า ทั้งยังมีลมพัดตลอดทั้งปี โดยคาดว่าจะสามารถผลิตกระแสไฟฟ้าได้สูงสุด 212,000 เมกะวัตต์ชั่วโมง (MWh) และยังมีแผนพัฒนาทุ่งกังหันลมให้กลายเป็นแหล่งท่องเที่ยวแห่งหนึ่งของจังหวัดชัยภูมิอีกด้วย
วัดเขาประตูชุมพล ตั้งอยู่ในอำเภอเทพสถิต จังหวัดชัยภูมิ ตั้งอยู่ก่อนถึงทางขึ้นอุทยานฯ ป่าหินงามประมาณ 500 เมตรเป็นวัดที่ตั้งอยู่ท่ามกลางป่าไม้เบญจพรรณนานาชนิด มีความเป็นธรรมชาติสวยงามภายในบริเวณวัดมีศาลาปฏิบัติธรรมตั้งตระหง่าน สิ่งที่โดดเด่นภายในวัดคือ ซุ้มประตูหินธรรมชาติ ชื่อว่า “ซุ้มประตูชุมพล” มีความมเชื่อกันว่าเมื่อไปถึงแล้วให้อธิฐานขอพรพระแล้วเดินรอดซุ้มประตูชุมพล เพื่อเป็นสิริมงคลให้กับตัวเองทำกิจการงานใดๆ ก็จะประสบแต่ความสำเร็จลุล่วงไปด้วยดี มีลานหินที่มีโขดหินน้อยใหญ่มากมายบรรยากาศภายในวัดยังคงเป็นแบบวัดป่า คงความเป็นธรรมชาติร่มรื่นด้วยแมกไม้นานาพันธ์เหมาะสำหรับการไปปฏิบัติธรรม พักผ่อนหย่อนใจหรือเดินเล่นเพื่อสงบจิต
น้ำตกเทพสถิต ตั้งอยู่หมู่บ้านซับไทร หมู่ที่ 15 ตำบลวะตะแบก อำเภอเทพสถิต จังหวัดชัยภูมิ ฤดูกาลท่องเที่ยวคือช่วงเดือนมิถุนายน - เดือนกันยายนของทุกปี ซึ่งเป็นช่วงฤดูฝน มีจุดชมวิว และสถานที่นั่งพักผ่อนหย่อนใจหลายจุด
การคมนาคม

มีถนนสายหลัก คือ ถนนสุรนารายณ์ (ทางหลวงแผ่นดินหมายเลข 205) เริ่มจากอำเภอบ้านหมี่ จังหวัดลพบุรี ไปยังจังหวัดนครราชสีมา และมีทางรถไฟสายหลักสายชุมทางแก่งคอย - ชุมทางบัวใหญ่ตัดผ่านพื้นที่ โดยอำเภอเทพสถิตมีสถานีรถไฟทั้งหมด 3 สถานี ได้แก่
สถานีรถไฟช่องสำราญ ตั้งอยู่ที่บ้านช่องสำราญ ตำบลวะตะแบก อำเภอเทพสถิต เป็นสถานีรถไฟชั้น 3 ตั้งอยู่บริเวณหลักกิโลเมตรที่ 250.64 (จากสถานีรถไฟกรุงเทพ) ใช้ระบบอาณัติสัญญาณรถไฟแบบสัญญาณหางปลา (Semaphore Signals) ซึ่งมีเสาครบถ้วน แลใช้ระบบบังคับประแจแบบสายลวด ตัวย่อสถานี คือ อช.
สถานีรถไฟบ้านวะตะแบก (เทพสถิต) ตั้งอยู่ที่บ้านห้วยเกตุ ตำบลวะตะแบก อำเภอเทพสถิต เป็นสถานีรถไฟชั้น 2 ตั้งอยู่บริเวณหลักกิโลเมตรที่ 263.14 (จากสถานีรถไฟกรุงเทพ) ใช้ระบบอาณัติสัญญาณรถไฟแบบสัญญาณหางปลา (Semaphore Signals) ซึ่งมีเสาครบถ้วน แลใช้ระบบบังคับประแจแบบสายลวด ตัวย่อสถานี คือ แบ.
สถานีรถไฟห้วยยายจิ๋ว ตั้งอยู่ที่บ้านห้วยยายจิ๋ว ตำบลห้วยยายจิ๋ว อำเภอเทพสถิต เป็นสถานีรถไฟชั้น 3 ตั้งอยู่บริเวณหลักกิโลเมตรที่ 273.13 (จากสถานีรถไฟกรุงเทพ) ใช้ระบบอาณัติสัญญาณรถไฟแบบสัญญาณหางปลา (Semaphore Signals) ซึ่งมีเสาครบถ้วน แลใช้ระบบบังคับประแจแบบสายลวด ตัวย่อสถานี คือ จย.
สะพานทางรถไฟสายแก่งคอย-บัวใหญ่ข้ามถนนสุรนารายณ์ในเขตอำเภอเทพสถิต
ทุ่งดอกปทุมมา
ดอกกระเจียว อุทยานแห่งชาติป่าหินงาม
ทางเดินในอุทยานแห่งชาติป่าหินงาม
ผาสุดแผ่นดิน ในอุทยานแห่งชาติป่าหินงาม
ป่าภายในอุทยานแห่งชาติป่าหินงาม
มุมมองจากอำเภอเทพสถิต (เบื้องล่างคือจังหวัดลพบุรี)
รายชื่อผู้นำประเทศ พ.ศ. 2566

นี่คือ รายชื่อผู้นำประเทศ พ.ศ. 2566 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป > ยุโรปตะวันตก

เนเธอร์แลนด์
ประมุขแห่งรัฐ – สมเด็จพระราชาธิบดีวิลเลิม-อเล็กซานเดอร์, พระมหากษัตริย์เนเธอร์แลนด์ (2556–ปัจจุบัน)
หัวหน้ารัฐบาล – มาร์ก รึตเตอ, นายกรัฐมนตรีเนเธอร์แลนด์ (2553–2567)
เบลเยียม
ประมุขแห่งรัฐ – สมเด็จพระราชาธิบดีฟีลิป, พระมหากษัตริย์เบลเยียม (2556–ปัจจุบัน)
หัวหน้ารัฐบาล – อาเล็กซันเดอร์ เดอ โกร, นายกรัฐมนตรีเบลเยียม (2563–ปัจจุบัน)
ฝรั่งเศส
ประมุขแห่งรัฐ – แอมานุแอล มาครง, ประธานาธิบดีฝรั่งเศส (2560–ปัจจุบัน)
หัวหน้ารัฐบาล – เอลีซาแบ็ต บอร์น, นายกรัฐมนตรีฝรั่งเศส (2565–2567)
โมนาโก
ประมุขแห่งรัฐ – เจ้าชายอาลแบร์ที่ 2, เจ้าผู้ครองโมนาโก (2548–ปัจจุบัน)
หัวหน้ารัฐบาล – ปีแยร์ ดาร์ตู, มนตรีแห่งรัฐโมนาโก (2563–2567)
เยอรมนี
ประมุขแห่งรัฐ – ฟรังค์-วัลเทอร์ ชไตน์ไมเออร์, ประธานาธิบดีเยอรมนี (2560–ปัจจุบัน)
หัวหน้ารัฐบาล – โอลัฟ ช็อลทซ์, นายกรัฐมนตรีเยอรมนี (2564–ปัจจุบัน)
ลักเซมเบิร์ก
ประมุขแห่งรัฐ – แกรนด์ดยุกอ็องรี, เจ้าผู้ครองลักเซมเบิร์ก (2543–ปัจจุบัน)
หัวหน้ารัฐบาล
ซาวีเอ เบิทเทิล, นายกรัฐมนตรีลักเซมเบิร์ก (2556–2566)
Luc Frieden, นายกรัฐมนตรีลักเซมเบิร์ก (2566–ปัจจุบัน)
ลีชเทินชไตน์
ประมุขแห่งรัฐ – เจ้าชายฮันส์-อาดัมที่ 2, เจ้าผู้ครองลีชเทินชไตน์ (2532–ปัจจุบัน)
ผู้สำเร็จราชการ – เจ้าชายอาล็อยส์, ผู้สำเร็จราชการลีชเทินชไตน์ (2547–ปัจจุบัน)
หัวหน้ารัฐบาล – ดานีเอล ริช, นายกรัฐมนตรีลีชเทินชไตน์ (2564–ปัจจุบัน)
สวิตเซอร์แลนด์
ประมุขแห่งรัฐ – Alain Berset, ประธานาธิบดีสวิตเซอร์แลนด์ (2566)
คณะมนตรีสหพันธ์สวิตเซอร์แลนด์
Alain Berset (2555–2566)
กี ปาร์เมอแล็ง (2559–ปัจจุบัน)
อิญญัตซีโย คัสซิส (2560–ปัจจุบัน)
วียอลา อาแมร์ด (2562–ปัจจุบัน)
คารีน เค็ลเลอร์-ซุทเทอร์ (2562–ปัจจุบัน)
อัลแบร์ท เริสที (2566–ปัจจุบัน)
เอลีซาแบ็ต โบม-ชแนแดร์ (2566–ปัจจุบัน)
หัวหน้ารัฐบาล – วัลเตอร์ ทรูนเฮอร์, นายกรัฐมนตรีสวิตเซอร์แลนด์ (2559–2566)
ออสเตรีย
ประมุขแห่งรัฐ – อเล็คซันเดอร์ ฟัน แดร์ เบ็ลเลิน, ประธานาธิบดีออสเตรีย (2560–ปัจจุบัน)
หัวหน้ารัฐบาล – คาร์ล เนฮัมเมอร์, นายกรัฐมนตรีออสเตรีย (2564–ปัจจุบัน)
ทวีปยุโรป > ยุโรปตะวันออก

เช็กเกีย
ประมุขแห่งรัฐ
Miloš Zeman, ประธานาธิบดีเช็กเกีย (2556–2566)
แปเตอร์ ปาแว็ล, ประธานาธิบดีเช็กเกีย (2566–ปัจจุบัน)
หัวหน้ารัฐบาล – แปเตอร์ ฟิยาลา, นายกรัฐมนตรีเช็กเกีย (2564–ปัจจุบัน)
ทรานส์นีสเตรีย
ประมุขแห่งรัฐ – วาดิม คราสโนเซลสกี, ประธานาธิบดีทรานส์นีสเตรีย (2559–ปัจจุบัน)
หัวหน้ารัฐบาล – Aleksandr Rozenberg, นายกรัฐมนตรีทรานส์นีสเตรีย (2565–ปัจจุบัน)
บัลแกเรีย
ประมุขแห่งรัฐ – รูแมน ราแดฟ, ประธานาธิบดีบัลแกเรีย (2560–ปัจจุบัน)
หัวหน้ารัฐบาล
Galab Donev, นายกรัฐมนตรีบัลแกเรีย (2565–2566)
Nikolai Denkov, นายกรัฐมนตรีบัลแกเรีย (2566–2567)
เบลารุส
สาธารณรัฐเบลารุส
ประมุขแห่งรัฐ – อาเลียกซันดร์ ลูกาแชนกา, ประธานาธิบดีเบลารุส (2537–ปัจจุบัน)
หัวหน้ารัฐบาล – Roman Golovchenko, นายกรัฐมนตรีเบลารุส (2563–ปัจจุบัน)
คณะกรรมการประสานงานเพื่อการถ่ายโอนอำนาจ
ประมุขแห่งรัฐ – ชเวียตลานา ชีคาโนว์สกายา, ประธานคณะกรรมการประสานงานเพื่อการถ่ายโอนอำนาจ (2563–ปัจจุบัน)
หัวหน้ารัฐบาล – ชเวียตลานา ชีคาโนว์สกายา, นายกรัฐมนตรีคณะกรรมการประสานงานเพื่อการถ่ายโอนอำนาจ (2565–ปัจจุบัน)
โปแลนด์
ประมุขแห่งรัฐ – อันด์แชย์ ดูดา, ประธานาธิบดีโปแลนด์ (2558–ปัจจุบัน)
หัวหน้ารัฐบาล
มาแตอุช มอราวีแยตสกี, นายกรัฐมนตรีโปแลนด์ (2560–2566)
ดอนัลต์ ตุสก์, นายกรัฐมนตรีโปแลนด์ (2566–ปัจจุบัน)
มอลโดวา
ประมุขแห่งรัฐ – มายา ซันดู, ประธานาธิบดีมอลโดวา (2563–ปัจจุบัน)
หัวหน้ารัฐบาล
Natalia Gavrilița, นายกรัฐมนตรีมอลโดวา (2564–2566)
ดอริน เรชัน, นายกรัฐมนตรีมอลโดวา (2566–ปัจจุบัน)
ยูเครน
ประมุขแห่งรัฐ – วอลอดือมือร์ ออแลกซันดรอวึช แซแลนสกึย, ประธานาธิบดียูเครน (2562–ปัจจุบัน)
หัวหน้ารัฐบาล – แดนึส อานาตอลียอวึช ชมือฮัล, นายกรัฐมนตรียูเครน (2563–ปัจจุบัน)
รัสเซีย
ประมุขแห่งรัฐ – วลาดีมีร์ วลาดีมีโรวิช ปูติน, ประธานาธิบดีรัสเซีย (2555–ปัจจุบัน)
หัวหน้ารัฐบาล – มีฮาอิล วลาดีมีโรวิช มีชุสติน, นายกรัฐมนตรีรัสเซีย (2563–ปัจจุบัน)
โรมาเนีย
ประมุขแห่งรัฐ – เกลาส์ เวร์เนร์ โยฮานิส, ประธานาธิบดีโรมาเนีย (2557–ปัจจุบัน)
หัวหน้ารัฐบาล
Nicolae Ciucă, นายกรัฐมนตรีโรมาเนีย (2564–2566)
Marcel Ciolacu, นายกรัฐมนตรีโรมาเนีย (2566–ปัจจุบัน)
สโลวาเกีย
ประมุขแห่งรัฐ – ซูซานา ชาปูตอวา, ประธานาธิบดีสโลวาเกีย (2562–2567)
หัวหน้ารัฐบาล
Eduard Heger, นายกรัฐมนตรีสโลวาเกีย (2564–2566)
Ľudovít Ódor, นายกรัฐมนตรีสโลวาเกีย (2566)
รอเบร์ต ฟิตซอ, นายกรัฐมนตรีสโลวาเกีย (2566–ปัจจุบัน)
ฮังการี
ประมุขแห่งรัฐ – คาทาลิน โนวัก, ประธานาธิบดีฮังการี (2565–2567)
หัวหน้ารัฐบาล – วิกโตร์ โอร์บาน, นายกรัฐมนตรีฮังการี (2553–ปัจจุบัน)
ทวีปยุโรป > ยุโรปเหนือ

เดนมาร์ก
ประมุขแห่งรัฐ – สมเด็จพระราชินีนาถมาร์เกรเธอที่ 2, พระมหากษัตริย์เดนมาร์ก (2515–2567)
หัวหน้ารัฐบาล – เมตเต เฟรเดอริกเซน, นายกรัฐมนตรีเดนมาร์ก (2562–ปัจจุบัน)
นอร์เวย์
ประมุขแห่งรัฐ – สมเด็จพระราชาธิบดีฮารัลด์ที่ 5, พระมหากษัตริย์นอร์เวย์ (2534–ปัจจุบัน)
หัวหน้ารัฐบาล – โยนาส การ์ สเตอร์, นายกรัฐมนตรีนอร์เวย์ (2564–ปัจจุบัน)
ฟินแลนด์
ประมุขแห่งรัฐ – เซาลี นีนิสเตอ, ประธานาธิบดีฟินแลนด์ (2555–2567)
หัวหน้ารัฐบาล
ซันนา มาริน, นายกรัฐมนตรีฟินแลนด์ (2562–2566)
เป็ตเตรี โอร์โป, นายกรัฐมนตรีฟินแลนด์ (2566–ปัจจุบัน)
ลัตเวีย
ประมุขแห่งรัฐ
Egils Levits, ประธานาธิบดีลัตเวีย (2562–2566)
Edgars Rinkēvičs, ประธานาธิบดีลัตเวีย (2566–ปัจจุบัน)
หัวหน้ารัฐบาล
Krišjānis Kariņš, นายกรัฐมนตรีลัตเวีย (2562–2566)
เอวิกา ซิลิญา, นายกรัฐมนตรีลัตเวีย (2566–ปัจจุบัน)
ลิทัวเนีย
ประมุขแห่งรัฐ – กิตานัส เนาเซดา, ประธานาธิบดีลิทัวเนีย (2562–ปัจจุบัน)
หัวหน้ารัฐบาล – อิงกริดา ชิมอนีเต, นายกรัฐมนตรีลิทัวเนีย (2563–ปัจจุบัน)
สวีเดน
ประมุขแห่งรัฐ – สมเด็จพระราชาธิบดีคาร์ลที่ 16 กุสตาฟ, พระมหากษัตริย์สวีเดน (2516–ปัจจุบัน)
หัวหน้ารัฐบาล – อุล์ฟ คริสเตอช็อน, นายกรัฐมนตรีสวีเดน (2565–ปัจจุบัน)
สหราชอาณาจักร
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์สหราชอาณาจักร (2565–ปัจจุบัน)
หัวหน้ารัฐบาล – ริชี ซูแน็ก, นายกรัฐมนตรีสหราชอาณาจักร (2565–2567)
เอสโตเนีย
ประมุขแห่งรัฐ – อาลาร์ การิส, ประธานาธิบดีเอสโตเนีย (2564–ปัจจุบัน)
หัวหน้ารัฐบาล – กายา กัลลัส, นายกรัฐมนตรีเอสโตเนีย (2564–2567)
ไอซ์แลนด์
ประมุขแห่งรัฐ – กืดนี โทลาเซียส โยฮาเนสสัน, ประธานาธิบดีไอซ์แลนด์ (2559–2567)
หัวหน้ารัฐบาล – คาตริน ยาคอปสโตว์ทีร์, นายกรัฐมนตรีไอซ์แลนด์ (2560–2567)
ไอร์แลนด์
ประมุขแห่งรัฐ – ไมเคิล ดี. ฮิกกินส์, ประธานาธิบดีไอร์แลนด์ (2554–ปัจจุบัน)
หัวหน้ารัฐบาล – ลีโอ วาแรดการ์, ทีเชิฆไอร์แลนด์ (2565–2567)
ทวีปอเมริกาใต้ > อเมริกาใต้

กายอานา
ประมุขแห่งรัฐและหัวหน้ารัฐบาล – อิรฟาน อะลี, ประธานาธิบดีกายอานา (2563–ปัจจุบัน)
โคลอมเบีย
ประมุขแห่งรัฐและหัวหน้ารัฐบาล – กุสตาโบ เปโตร, ประธานาธิบดีโคลอมเบีย (2565–ปัจจุบัน)
ชิลี
ประมุขแห่งรัฐและหัวหน้ารัฐบาล – กาบริเอล โบริช, ประธานาธิบดีชิลี (2565–ปัจจุบัน)
ซูรินาม
ประมุขแห่งรัฐและหัวหน้ารัฐบาล – Chan Santokhi, ประธานาธิบดีซูรินาม (2563–ปัจจุบัน)
บราซิล
ประมุขแห่งรัฐและหัวหน้ารัฐบาล – ลูอิส อีนาซียู ลูลา ดา ซิลวา, ประธานาธิบดีบราซิล (2566–ปัจจุบัน)
โบลิเวีย
ประมุขแห่งรัฐและหัวหน้ารัฐบาล – ลุยส์ อาร์เซ, ประธานาธิบดีโบลิเวีย (2563–ปัจจุบัน)
ปารากวัย
ประมุขแห่งรัฐและหัวหน้ารัฐบาล
Mario Abdo Benítez, ประธานาธิบดีปารากวัย (2561–2566)
Santiago Peña, ประธานาธิบดีปารากวัย (2566–ปัจจุบัน)
เปรู
ประมุขแห่งรัฐ – ดินา โบลัวร์เต, ประธานาธิบดีเปรู (2565–ปัจจุบัน)
หัวหน้ารัฐบาล – อัลเบร์โต โอตาโรลา, นายกรัฐมนตรีเปรู (2565–2567)
เวเนซุเอลา
ประมุขแห่งรัฐและหัวหน้ารัฐบาล – นิโกลัส มาดูโร, ประธานาธิบดีเวเนซุเอลา (2556–ปัจจุบัน)
อาร์เจนตินา
ประมุขแห่งรัฐและหัวหน้ารัฐบาล
อัลเบร์โต เฟร์นันเดซ, ประธานาธิบดีอาร์เจนตินา (2562–2566)
ฆาบิเอร์ มิเลย์, ประธานาธิบดีอาร์เจนตินา (2566–ปัจจุบัน)
อุรุกวัย
ประมุขแห่งรัฐและหัวหน้ารัฐบาล – ลุยส์ ลากาเย โปว์, ประธานาธิบดีอุรุกวัย (2563–ปัจจุบัน)
เอกวาดอร์
ประมุขแห่งรัฐและหัวหน้ารัฐบาล
Guillermo Lasso, ประธานาธิบดีเอกวาดอร์ (2564–2566)
ดานิเอล โนโบอา, ประธานาธิบดีเอกวาดอร์ (2566–ปัจจุบัน)
ทวีปอเมริกาเหนือ > แคริบเบียน

กรีเนดา
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์กรีเนดา (2565–ปัจจุบัน)
ผู้สำเร็จราชการ – Dame Cécile La Grenade, ผู้สำเร็จราชการกรีเนดา (2556–ปัจจุบัน)
หัวหน้ารัฐบาล – ดิกคอน มิตเชลล์, นายกรัฐมนตรีกรีเนดา (2565–ปัจจุบัน)
คิวบา
ผู้นำพรรคคอมมิวนิสต์ – มิเกล ดิอัซ-กาเนล, เลขาธิการพรรคคอมมิวนิสต์คิวบา (2564–ปัจจุบัน)
ประมุขแห่งรัฐ – มิเกล ดิอัซ-กาเนล, ประธานาธิบดีคิวบา (2562–ปัจจุบัน)
หัวหน้ารัฐบาล – มานูเอล มาร์เรโร กรุซ, นายกรัฐมนตรีคิวบา (2562–ปัจจุบัน)
จาเมกา
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์จาเมกา (2565–ปัจจุบัน)
ผู้สำเร็จราชการ – แพทริก อัลเลน, ผู้สำเร็จราชการจาเมกา (2552–ปัจจุบัน)
หัวหน้ารัฐบาล – แอนดรูว์ โฮลเนสส์, นายกรัฐมนตรีจาเมกา (2559–ปัจจุบัน)
เซนต์คิตส์และเนวิส
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์เซนต์คิตส์และเนวิส (2565–ปัจจุบัน)
ผู้สำเร็จราชการ
Tapley Seaton, ผู้สำเร็จราชการเซนต์คิตส์และเนวิส (2558–2566)
Marcella Liburd, ผู้สำเร็จราชการเซนต์คิตส์และเนวิส (2566–ปัจจุบัน)
หัวหน้ารัฐบาล – Terrance Drew, นายกรัฐมนตรีเซนต์คิตส์และเนวิส (2565–ปัจจุบัน)
เซนต์ลูเชีย
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์เซนต์ลูเชีย (2565–ปัจจุบัน)
ผู้สำเร็จราชการ – เอร์โรล ชาลส์, รักษาการผู้สำเร็จราชการเซนต์ลูเชีย (2564–ปัจจุบัน)
หัวหน้ารัฐบาล – ฟิลิป เจ. ปีแอร์, นายกรัฐมนตรีเซนต์ลูเชีย (2564–ปัจจุบัน)
เซนต์วินเซนต์และเกรนาดีนส์
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์เซนต์วินเซนต์และเกรนาดีนส์ (2565–ปัจจุบัน)
ผู้สำเร็จราชการ – ซูซาน ดูแกน, ผู้สำเร็จราชการเซนต์วินเซนต์และเกรนาดีนส์ (2562–ปัจจุบัน)
หัวหน้ารัฐบาล – ราล์ฟ กอนซัลเวส, นายกรัฐมนตรีเซนต์วินเซนต์และเกรนาดีนส์ (2544–ปัจจุบัน)
ดอมินีกา
ประมุขแห่งรัฐ
ชาลส์ ซาวาริน, ประธานาธิบดีดอมินีกา (2556–2566)
ซิลวานี เบอร์ตัน, ประธานาธิบดีดอมินีกา (2566–ปัจจุบัน)
หัวหน้ารัฐบาล – รูสเวลต์ สเกอร์ริต, นายกรัฐมนตรีดอมินีกา (2547–ปัจจุบัน)
ตรินิแดดและโตเบโก
ประมุขแห่งรัฐ
Paula-Mae Weekes, ประธานาธิบดีตรินิแดดและโตเบโก (2561–2566)
คริสติน แคนกาลู, ประธานาธิบดีตรินิแดดและโตเบโก (2566–ปัจจุบัน)
หัวหน้ารัฐบาล – เคธ โรว์ลีย์, นายกรัฐมนตรีตรินิแดดและโตเบโก (2558–ปัจจุบัน)
บาร์เบโดส
ประมุขแห่งรัฐ – ซานดรา เมซัน, ประธานาธิบดีบาร์เบโดส (2564–ปัจจุบัน)
หัวหน้ารัฐบาล – มีอา ม็อตต์ลีย์, นายกรัฐมนตรีบาร์เบโดส (2561–ปัจจุบัน)
บาฮามาส
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์บาฮามาส (2565–ปัจจุบัน)
ผู้สำเร็จราชการ
Cornelius A. Smith, ผู้สำเร็จราชการบาฮามาส (2562–2566)
Cynthia A. Pratt, ผู้สำเร็จราชการบาฮามาส (2566–ปัจจุบัน)
หัวหน้ารัฐบาล – Philip Davis, นายกรัฐมนตรีบาฮามาส (2564–ปัจจุบัน)
สาธารณรัฐโดมินิกัน
ประมุขแห่งรัฐและหัวหน้ารัฐบาล – Luis Abinader, ประธานาธิบดีสาธารณรัฐโดมินิกัน (2563–ปัจจุบัน)
แอนทีกาและบาร์บิวดา
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์แอนทีกาและบาร์บิวดา (2565–ปัจจุบัน)
ผู้สำเร็จราชการ – ร็อดนีย์ วิลเลียมส์, ผู้สำเร็จราชการแอนทีกาและบาร์บิวดา (2557–ปัจจุบัน)
หัวหน้ารัฐบาล – แกสตัน บราวน์, มุขมนตรีแอนทีกาและบาร์บิวดา (2557–ปัจจุบัน)
เฮติ
ประมุขแห่งรัฐ – Ariel Henry, รักษาการประธานาธิบดีเฮติ (2564–2567)
หัวหน้ารัฐบาล –;Ariel Henry, รักษาการนายกรัฐมนตรีเฮติ (2564–2567)
ทวีปอเมริกาเหนือ > อเมริกากลาง

กัวเตมาลา
ประมุขแห่งรัฐและหัวหน้ารัฐบาล – อาเลฮันโดร ยามาเตย์, ประธานาธิบดีกัวเตมาลา (2563–2567)
คอสตาริกา
ประมุขแห่งรัฐและหัวหน้ารัฐบาล – โรดริโก ชาเบส โรเบลส, ประธานาธิบดีคอสตาริกา (2565–ปัจจุบัน)
นิการากัว
ประมุขแห่งรัฐและหัวหน้ารัฐบาล – ดานิเอล ออร์เตกา, ประธานาธิบดีนิการากัว (2550–ปัจจุบัน)
เบลีซ
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์เบลีซ (2565–ปัจจุบัน)
ผู้สำเร็จราชการ – ฟรอยลา ซาลาม, ผู้สำเร็จราชการเบลีซ (2564–ปัจจุบัน)
หัวหน้ารัฐบาล – จอห์นนี บรีเซโญ, นายกรัฐมนตรีเบลีซ (2563–ปัจจุบัน)
ปานามา
ประมุขแห่งรัฐและหัวหน้ารัฐบาล – เลาเรนติโน กอร์ติโซ, ประธานาธิบดีปานามา (2562–2567)
เม็กซิโก
ประมุขแห่งรัฐและหัวหน้ารัฐบาล – อันเดรส มานูเอล โลเปซ โอบราดอร์, ประธานาธิบดีเม็กซิโก (2561–2567)
เอลซัลวาดอร์
ประมุขแห่งรัฐและหัวหน้ารัฐบาล – นายิบ บูเกเล, ประธานาธิบดีเอลซัลวาดอร์ (2562–2567)
ฮอนดูรัส
ประมุขแห่งรัฐและหัวหน้ารัฐบาล – Xiomara Castro, ประธานาธิบดีฮอนดูรัส (2565–ปัจจุบัน)
ทวีปอเมริกาเหนือ > อเมริกาเหนือ

แคนาดา
ประมุขแห่งรัฐ – สมเด็จพระเจ้าชาลส์ที่ 3, พระมหากษัตริย์แคนาดา (2565–ปัจจุบัน)
ผู้สำเร็จราชการ – แมรี เมย์ ไซมอน, ผู้สำเร็จราชการแคนาดา (2564–ปัจจุบัน)
หัวหน้ารัฐบาล – จัสติน ทรูโด, นายกรัฐมนตรีแคนาดา (2558–ปัจจุบัน)
สหรัฐ
ประมุขแห่งรัฐและหัวหน้ารัฐบาล – โจ ไบเดิน, ประธานาธิบดีสหรัฐ (2564–ปัจจุบัน)
ทวีปเอเชีย > เอเชียกลาง

คาซัคสถาน
ประมุขแห่งรัฐ – ฆาเซิม-โฌมาร์ต โตกาเยฟ, ประธานาธิบดีคาซัคสถาน (2562–ปัจจุบัน)
หัวหน้ารัฐบาล – แอลีย์ฆัน สมาเยอโลฟ, นายกรัฐมนตรีคาซัคสถาน (2565–2567)
คีร์กีซสถาน
ประมุขแห่งรัฐ – ซาดือร์ จาปารัฟ, ประธานาธิบดีคีร์กีซสถาน (2564–ปัจจุบัน)
หัวหน้ารัฐบาล – อากึลเบก จาปารัฟ, นายกรัฐมนตรีคีร์กิซสถาน (2564–ปัจจุบัน)
เติร์กเมนิสถาน
ประมุขแห่งรัฐและหัวหน้ารัฐบาล – เซร์ดาร์ เบร์ดือมูฮาเมดอว์, ประธานาธิบดีเติร์กเมนิสถาน (2565–ปัจจุบัน)
ผู้นำประเทศ – กูร์บันกูลือ เบร์ดือมูฮาเมดอว์, ประธานสภาประชาชนเติร์กเมนิสถาน (2566–ปัจจุบัน)
ทาจิกิสถาน
ประมุขแห่งรัฐและหัวหน้ารัฐบาล – เอมอมาลี ราห์มอน, ประธานาธิบดีทาจิกิสถาน (2537–ปัจจุบัน)
อุซเบกิสถาน
ประมุขแห่งรัฐ – ชัฟคัต มีร์ซีโยเยฟ, ประธานาธิบดีอุซเบกิสถาน (2559–ปัจจุบัน)
หัวหน้ารัฐบาล – อับดุลลา ออรีปอฟ, นายกรัฐมนตรีอุซเบกิสถาน (2559–ปัจจุบัน)
ทวีปเอเชีย > เอเชียตะวันออก

เกาหลีใต้
ประมุขแห่งรัฐและหัวหน้ารัฐบาล – ยุน ซ็อก-ย็อล, ประธานาธิบดีเกาหลีใต้ (2565–ปัจจุบัน)
เกาหลีเหนือ
ผู้นำพรรคคอมมิวนิสต์ – คิม จ็อง-อึน, เลขาธิการพรรคแรงงานเกาหลี (2555–ปัจจุบัน)
ประมุขแห่งรัฐ (โดยพฤตินัย) – คิม จ็อง-อึน, ประธานคณะกรรมการกิจการแห่งรัฐเกาหลีเหนือ (2554–ปัจจุบัน)
ประมุขแห่งรัฐ (โดยนิตินัย) – ชเว รย็อง-แฮ, ประธานสภาคณะผู้บริหารสูงสุดเกาหลีเหนือ (2562–ปัจจุบัน)
หัวหน้ารัฐบาล – คิม ด็อก-ฮุน, หัวหน้าคณะรัฐมนตรีเกาหลีเหนือ (2563–ปัจจุบัน)
จีน
ผู้นำพรรคคอมมิวนิสต์ – สี จิ้นผิง, เลขาธิการพรรคคอมมิวนิสต์จีน (2555–ปัจจุบัน)
ประมุขแห่งรัฐ – สี จิ้นผิง, ประธานาธิบดีจีน (2556–ปัจจุบัน)
หัวหน้ารัฐบาล
หลี่ เค่อเฉียง, นายกรัฐมนตรีจีน (2556–2566)
หลี่ เฉียง, นายกรัฐมนตรีจีน (2566–ปัจจุบัน)
ญี่ปุ่น
ประมุขแห่งรัฐ – สมเด็จพระจักรพรรดินารูฮิโตะ, จักรพรรดิญี่ปุ่น (2562–ปัจจุบัน)
หัวหน้ารัฐบาล – ฟูมิโอะ คิชิดะ, นายกรัฐมนตรีญี่ปุ่น (2564–2567)
ไต้หวัน
ประมุขแห่งรัฐ – ไช่ อิงเหวิน, ประธานาธิบดีไต้หวัน (2559–2567)
หัวหน้ารัฐบาล
Su Tseng-chang, นายกรัฐมนตรีไต้หวัน (2562–2566)
เฉิน เจี้ยนเหริน, นายกรัฐมนตรีไต้หวัน (2566–2567)
มองโกเลีย
ประมุขแห่งรัฐ – อุคนากิน คือเรลซึค, ประธานาธิบดีมองโกเลีย (2564–ปัจจุบัน)
หัวหน้ารัฐบาล – ลุฟซันนัมซไรน์ โอยุน-เอร์เดเน, นายกรัฐมนตรีมองโกเลีย (2564–ปัจจุบัน)